**N Á R O D N Á R A D A  S L O V E N S K E J R E P U B L I K Y**

**V. volebné obdobie**

**Návrh**

**Zákon**

**z ............................... 2011,**

**ktorým sa dopĺňa zákon Národnej rady Slovenskej republiky č. 182/1993 Z. z.**

**o vlastníctve bytov a nebytových priestorov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení zákona Národnej rady Slovenskej republiky č. 151/1995 Z. z., zákona č. 158/1998 Z. z., zákona č. 173/1999 Z. z., zákona č. 252/1999 Z. z., zákona č. 400/2002 Z. z., zákona č. 512/2003 Z. z., zákona č. 367/2004 Z. z., zákona č. 469/2005 Z. z., zákona č. 268/2007 Z. z., zákona č. 325/2007 Z. z., zákona č. 595/2009 Z. z. a zákona č. 70/2010 Z. z. sa dopĺňa takto:

V § 18 ods. 5 sa na konci pripája táto veta: „V prípade, ak vlastník uvedený v odseku 1 nadobudol do vlastníctva na základe predkupného práva spoluvlastnícky podiel na bytovom dome, cena za 1 m2 podlahovej plochy bytu alebo ateliéru bude tvorená súčtom obstarávacej ceny spoluvlastníckeho podielu zníženej o zrážky podľa odsekov 1 až 4 a dohodnutej ceny vynaloženej na nadobudnutie spoluvlastníckeho podielu bez odpočítania zrážok podľa odsekov 1 až 4; takto zistená cena sa vydelí súčtom podlahovej plochy bytov a ateliérov v dome.“.

**Čl. II**

Tento zákon nadobúda účinnosť 1. marca 2012.